לורן בוצ'ארד

לורן בוצ'ארד (באנגלית: Loren Bouchard; נולד ב-10 באוקטובר 1969) הוא אנימטור, תסריטאי, מפיק, במאי ומלחין אמריקאי-יהודי. ידוע בעיקר כיוצר של סדרות הטלוויזיה המונפשות "ההמבורגרים של בוב" (2011–הווה) שמשודרת ברשת פוקס ו"סנטרל פארק" (2020–2022) שמשודרת באפל TV פלוס.

קורות חיים
בוצ'ארד, בנם של אם יהודייה ואב קתולי, נולד בעיר ניו יורק שבארצות הברית ב-1969 וגדל בעיר מדפורד (Medford) שבמדינת מסצ'וסטס. הוא מתגורר בלוס אנג'לס ונשוי להולי קרצ'מר משנת 2006.

בוצ'ארד, שנשר מבית ספר תיכון, עבד כברמן ב-1993 כאשר נתקל במקרה במורה שלו לשעבר, , ששאל האם הוא עדיין מצייר והציע לו הזדמנות לעבוד על סרטוני אנימציה קצרים שהיה בתהליך יצירתם; סרטונים אלו הפכו לסדרת טלוויזיה הראשונה שבוצ'ארד היה חלק מהפקתה, ד"ר כץ, מטפל מקצועי (1999-1995), שעלתה לשידור בערוץ קומדי סנטרל.

לקראת סופה של "ד"ר כץ", בוצ'ארד וחברו  יצרו סדרה מונפשת חדשה, "סרטונים ביתיים" (2004-1999), שעלתה לשידור ברשת UPN.

בהמשך בוצ'ארד יצר את הסדרת הנפשה ממוחשבת  (2007) שעלתה לשידור בערוץ Cartoon Network.

בשנת 2009 בוצ'ארד שיתף פעולה עם , התסריטאי והמפיק של המלך היל, ופיתח את ההמבורגרים של בוב (2011-הווה), סדרת אנימציה על משפחה שעובדת במסעדת המבורגרים. בוצ'ארד התעניין בלהציג משפחה של אנשים השייכים למעמד הפועלים, סגנון חיים שלתחושתו לא קיבל מספיק ייצוג בטלוויזיה.

בשנת 2018 בוצ'ארד חבר עם ג'וש גד והתחיל לפתח סדרת מחזמר מונפשת חדשה, סנטרל פארק, שעלתה לשידור באפל TV פלוס ב-2020. באותה שנה הסדרה משכה תשומת לב תקשורתית כאשר השחקנית קריסטן בל, שהעניקה את קולה לדמות הרב-גזעית מולי טילרמן, הכריזה שתחדל מלדבב את הדמות מכיוון שבל היא בעלת עור לבן וברצונה לאפשר לשחקנית רב-גזעית לדבב את מולי. מוקדם יותר באותה שנה, במסגרת פאנל של , בוצ'ארד הגן על החלטת הליהוק של בל והוסיף כי . בהמשך השנה בוצ'ארד התנצל על אמירה זו ועל הליהוק.

בשנת 2021 עלתה לשידור ברשת פוקס סדרה מונפשת שבוצ'ארד שותף בהפקתה, The Great North, העוסקת בחוויותיה של משפחה שמתגוררת באלסקה.

בשנת 2022 יצא לאקרנים עיבוד קולנועי המבוסס על הסדרה "ההמבורגרים של בוב". הסרט היווה את כניסתו הראשונה של בוצ'ארד לתחום הקולנוע.

 קריירה 
 סרטים 
 שנה שם תפקיד הערות 2022 הבורגרים של בוב: הסרט במאי, כותב ומפיק מבוסס על ההמבורגרים של בוב

 טלוויזיה 
שנה סדרה תפקיד הערות 1995–1999 ד"ר כץ, מטפל מקצועי כותב, מפיק, עורך 1997  מפיק ובמאי 1999–2004 Home Movies כותב, מפיק, במאי, מלחין 2002 מיסטר בין מדבב 2005–2007  כותב, מפיק, במאי, מלחין 2007  מדבב 2010  מפיק יועץ 2011–הווה ההמבורגרים של בוב יוצר, כותב, מפיק, מלחין 2020–2022 סנטרל פארק כותב, מפיק, מלחין 2021–הווה The Great North מפיק

 פרסים 
שנה פרס קטגוריה עבור תוצאה  1995  ספיישל או סדרה מונפשת ד"ר כץ, מטפל מקצועי  2014 פרס אמי לבידור בפריים טיים תוכנית אנימציה יוצאת מן הכלל ההמבורגרים של בוב  2017 פרס אנני התוכנית אנימציה הטובה ביותר ההמבורגרים של בוב  2017 פרס אמי לבידור בפריים טיים תוכנית אנימציה יוצאת מן הכלל ההמבורגרים של בוב 

 קישורים חיצוניים 



 הערות שוליים 

קטגוריה:אנימטורים יהודים
קטגוריה:אנימטורים אמריקאים
קטגוריה:מפיקי טלוויזיה יהודים אמריקאים
קטגוריה:מפיקי קולנוע יהודים אמריקאים
קטגוריה:תסריטאי טלוויזיה יהודים אמריקאים
קטגוריה:תסריטאי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:במאי קולנוע יהודים אמריקאים
קטגוריה:מלחינים יהודים אמריקאים
קטגוריה:אמריקאים שנולדו ב-1969